РЕПУБЛИКА СРБИЈА

НАРОДНА СКУПШТИНА

01 Број 06-2/543-21

23. децембар 2021. године

Б е о г р а д

**З А П И С Н И К**

**ЧЕТРНАЕСТЕ СЕДНИЦЕ ДРУГОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2021. ГОДИНИ,**

**ОДРЖАНЕ 21, 22. И 23. ДЕЦЕМБРА 2021. ГОДИНЕ**

Седница је почела у 10 часова и 20 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика констатовао да седници присуствује 112 народних посланика, а применом електронског система за гласање утврђено је да је у сали присутно 159 народних посланика, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

На основу члана 287. Пословника, обавештења, односно објашњења су затражили народни посланици: Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од Министарствa спољних послова и председника Владе, др Амела Лукач Зоранић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ - од министра привреде, министра трговине, туризма и телекомуникација и председника Владе и проф. др Љубиша Стојмировић, представник Посланичке групе „Александар Вучић - за нашу децу“ - од председника Владе, председника Народне скупштине и министра пољопривреде, шумарства и водопривреде.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Загорка Алексић, Душан Бајатовић, Ненад Барош, др Марко Богдановић, Јелисавета Вељковић, Соња Влаховић, Младен Грујић, Владимир Ђукановић, Милан Ђурица, Нинослав Ерић, мр Јадранка Јовановић, Ана Караџић, Драгомир Карић, Јован Колунџија, Маријана Крајновић, Никола Лазић, др Дарко Лакетић, Јанко Лангура, Софија Максимовић, Јелена Мијатовић, Марко Младеновић, Оливера Недељковић, проф. др Александра Павловић Марковић, Мира Петровић, Милена Поповић, Мисала Праменковић, Драгана Радиновић, проф. др Горан Тасић, Тома Фила, Србислав Филиповић, Ана Чарапић, Ацо Петровић, Љиљана Кузмановић-Вујаковић, Марина Мирковић, Мина Китановић, Никола Кожовић, Даниел Ђивановић, Јелена Стевановић, Јелена Катић и Момчило Вуксановић.

Народна скупштина је, већином гласова, усвојила: Записник Седме седнице Другог редовног заседања Народне скупштине Републике Србије у 2021. години, одржане 23, 24. и 26. новембра 2021. године (од 177 присутних народних посланика, 167 је гласало за, а 10 није гласало), Записник Осме седнице Другог редовног заседања Народне скупштине Републике Србије у 2021. години, одржане 25. новембра 2021. године (од 177 присутних народних посланика, 168 је гласало за, а девет није гласало), Записник Девете седнице Другог редовног заседања Народне скупштине Републике Србије у 2021. години, одржане 2. децембра 2021. године (од 178 присутних народних посланика, 170 је гласало за, а осам није гласало) и Записник Десете седнице Другог редовног заседања Народне скупштине Републике Србије у 2021. години, одржане 29. новембра 2021. године (од 179 присутних народних посланика, 171 је гласао за, а осам није гласало).

Затим је Народна скупштина прешла на утврђивање дневног реда.

Изјашњавајући се о предлозима за стављање на дневни ред аката по хитном поступку, Народна скупштина је прихватила: предлог Одбора за културу и информисање да се, по хитном поступку, стави на дневни ред Листа кандидата за члана Савета регулаторног тела за електронске медије, коју је поднео Народној скупштини 14. децембра 2021. године (од 179 присутних народних посланика, 169 је гласало за, а десет није гласало), предлог Владе да се, по хитном поступку, стави на дневни ред Предлог закона о измени Закона о привременом уређивању начина наплате таксе за јавни медијски сервис, који је поднела Народној скупштини 17. децембра 2021. године (од 179 присутних народних посланика, 166 је гласало за, један против, а 12 није гласало) и предлог Владе да се, по хитном поступку, стави на дневни ред Предлог закона о измени и допунама Закона о јавним медијским сервисима, који је поднела Народној скупштини 17. децембра 2021. године (од 179 присутних народних посланика, 170 је гласало за, а девет није гласало).

Изјашњавајући се о предлозима за допуну предложеног дневног реда, Народна скупштина није прихватила предлоге народног посланика Миодрага Линте да се дневни ред седнице допуни тачкама: Предлог закона о изменама и допунама Закона о избеглицама, који је поднео Народној скупштини 23. марта 2021. године (након образложења народног посланика Миодрага Линте, од 175 присутних народних посланика, осам је гласало за, а 167 није гласало) и Предлог закона о изменама и допунама Закона о правима бораца, војних инвалида, цивилних инвалида рата и чланова њихових породица, који је поднео Народној скупштини 12. маја 2021. године (након образложења народног посланика Миодрага Линте, од 176 присутних народних посланика, девет је гласало за, а 167 није гласало).

Народна скупштина је, већином гласова (од 176 присутних народних посланика, 160 је гласало за, а 16 није гласало), прихватила предлог народног посланика др Александра Мартиновића да се обави

**1. заједнички начелни и јединствени претрес о:**

**- Предлогу закона о иновационој делатности**, који је поднела Влада (број 011-2069/21 од 19. новембра 2021. године),

**- Предлогу закона о изменама и допунама Закона о просветној инспекцији**, који је поднела Влада (број 011-2150/21 од 26. новембра 2021. године),

**- Предлогу закона о изменама и допунама Закона о основном образовању и васпитању**, који је поднела Влада (број 011-2149/21 од 26. новембра 2021. године),

**- Предлогу закона о изменама и допунама Закона о основама система образовања и васпитања**, који је поднела Влада (број 011-2148/21 од 26. новембра 2021. године),

**-** **Предлогу закона о изменама и допунама Закона о предшколском васпитању и образовању**, који је поднела Влада (број 011-2147/21 од 26. новембра 2021. године),

**- Предлогу закона о изменама и допунама Закона о средњем образовању и васпитању**, који је поднела Влада (број 011-2146/21 од 26. новембра 2021. године),

**-** **Предлогу закона о културном наслеђу**, који је поднела Влада (број 011-2145/21 од 26. новембра 2021. године),

**-** **Предлогу закона о измени и допуни Закона о електронским медијима**, који је поднела Влада (број 011-2210/21 од 3. децембра 2021. године),

**- Предлогу закона о измени Закона о привременом уређивању начина наплате таксе за јавни медијски сервис**, који је поднела Влада (број 011-2361/21 од 17. децембра 2021. године),

**- Предлогу закона о измени и допунама Закона о јавним медијским сервисима**, који је поднела Влада (број 011-2360/21 од 17. децембра 2021. године) и

**-** **Предлогу закона о потврђивању Споразума између Владе Републике Србије и Европске уније о учешћу Републике Србије у програму Креативна Европа (2021-2027)**, који је поднела Влада (број 011-2211/21 од 3. децембра 2021. године);

**2. заједнички начелни и јединствени претрес о:**

**- Предлогу закона о тржишту капитала**, који је поднела Влада (број 011-2215/21 од 3. децембра 2021. године),

**- Предлогу закона о изменама и допунама Закона о електронском фактурисању**, који је поднела Влада (број 011-2213/21 од 3. децембра 2021. године),

**- Предлогу закона о измени и допуни Закона о утврђивању друге гарантне шеме као мера додатне подршке привреди услед продуженог негативног утицаја пандемије болести COVID-19 изазване вирусом SARS-CoV-2**, који је поднела Влада (број 011-2212/21 од 3. децембра 2021. године),

**- Предлогу закона о изменама и допуни Закона о посебним овлашћењима ради ефикасне заштите права интелектуалне својине**, који је поднела Влада (број 011-2214/21 од 3. децембра 2021. године),

**- Предлогу закона о потврђивању Оквирног споразума о зајму LD 2079 (2021) између Банке за развој Савета Европе и Републике Србије за Пројектни зајам - Универзитетска инфраструктура**, који је поднела Влада (број 011-2218/21 од 3. децембра 2021. године),

**- Предлогу закона о потврђивању Споразума о зајму (Зајам за уговарање страног пројекта о изградњи) за Пројекат изградње државног пута 1.Б реда бр. 27 Лозница - Ваљево - Лазаревац, деоница Иверак - Лајковац (веза са аутопутем Е-763 Београд - Пожега)**, **између кинеске Export-Import банке, као Зајмодавца и Републике Србије коју заступа Влада Републике Србије поступајући преко Mинистарства финансија, као Зајмопримца**, који је поднела Влада (број 011-2217/21 од 3. децембра 2021. године) и

**- Предлогу закона о потврђивању Споразума између Владе Републике Србије и Владе Краљевине Камбоџе о укидању виза за носиоце дипломатских и службених пасоша**, који је поднела Влада (број 011-2216/21 од 3. децембра 2021. године);

**3. заједнички јединствени претрес о:**

**- Листи кандидата за члана Савета Регулаторног тела за електронске медије**, коју је поднео Одбор за културу и информисање (број 02-1866/21 од 30. новембра 2021. године) и

**- Листи кандидата за члана Савета Регулаторног тела за електронске медије**, коју је поднео Одбор за културу и информисање (број 02-2053/21 од 14. децембра 2021. године).

Народна скупштина је, већином гласова (од 178 присутних народних посланика, 163 су гласала за, а 15 није гласало), утврдила дневни ред Четрнаесте седнице Другог редовног заседања Народне скупштине Републике Србије у 2021. години, у целини.

Тако утврђен дневни ред је следећи:

**1. Предлог закона о иновационој делатности**, који је поднела Влада (број 011-2069/21 од 19. новембра 2021. године)

**2. Предлог закона о изменама и допунама Закона о просветној инспекцији**, који је поднела Влада (број 011-2150/21 од 26. новембра 2021. године)

**3. Предлог закона о изменама и допунама Закона о основном образовању и васпитању**, који је поднела Влада (број 011-2149/21 од 26. новембра 2021. године)

**4. Предлог закона о изменама и допунама Закона о основама система образовања и васпитања**, који је поднела Влада (број 011-2148/21 од 26. новембра 2021. године)

**5. Предлог закона о изменама и допунама Закона о предшколском васпитању и образовању**, који је поднела Влада (број 011-2147/21 од 26. новембра 2021. године)

**6. Предлог закона о изменама и допунама Закона о средњем образовању и васпитању**, који је поднела Влада (број 011-2146/21 од 26. новембра 2021. године)

**7. Предлог закона о тржишту капитала**, који је поднела Влада (број 011-2215/21 од 3. децембра 2021. године)

**8. Предлог закона о изменама и допунама Закона о електронском фактурисању**, који је поднела Влада (број 011-2213/21 од 3. децембра 2021. године)

**9. Предлог закона о измени и допуни Закона о утврђивању друге гарантне шеме као мера додатне подршке привреди услед продуженог негативног утицаја пандемије болести COVID-19 изазване вирусом SARS-CoV-2**, који је поднела Влада (број 011-2212/21 од 3. децембра 2021. године)

**10. Предлог закона о изменама и допуни Закона о посебним овлашћењима ради ефикасне заштите права интелектуалне својине**, који је поднела Влада (број 011-2214/21 од 3. децембра 2021. године)

**11. Предлог закона о културном наслеђу**, који је поднела Влада (број 011-2145/21 од 26. новембра 2021. године)

**12. Предлог закона о измени и допуни Закона о електронским медијима**, који је поднела Влада (број 011-2210/21 од 3. децембра 2021. године)

**13. Предлог закона о потврђивању Споразума између Владе Републике Србије и Европске уније о учешћу Републике Србије у програму Креативна Европа (2021-2027)**, који је поднела Влада (број 011-2211/21 од 3. децембра 2021. године)

**14. Предлог закона о потврђивању Оквирног споразума о зајму LD 2079 (2021) између Банке за развој Савета Европе и Републике Србије за Пројектни зајам - Универзитетска инфраструктура**, који је поднела Влада (број 011-2218/21 од 3. децембра 2021. године)

**15. Предлог закона о потврђивању Споразума о зајму (Зајам за уговарање страног пројекта о изградњи) за Пројекат изградње државног пута 1.Б реда бр. 27 Лозница - Ваљево - Лазаревац, деоница Иверак - Лајковац (веза са аутопутем Е-763 Београд - Пожега)**, **између кинеске Export-Import банке, као Зајмодавца и Републике Србије коју заступа Влада Републике Србије поступајући преко Mинистарства финансија, као Зајмопримца**, који је поднела Влада (број 011-2217/21 од 3. децембра 2021. године)

**16. Предлог закона о потврђивању Споразума између Владе Републике Србије и Владе Краљевине Камбоџе о укидању виза за носиоце дипломатских и службених пасоша**, који је поднела Влада (број 011-2216/21 од 3. децембра 2021. године)

**17. Листа кандидата за члана Савета Регулаторног тела за електронске медије**, коју је поднео Одбор за културу и информисање (број 02-1866/21 од 30. новембра 2021. године)

**18. Листа кандидата за члана Савета Регулаторног тела за електронске медије**, коју је поднео Одбор за културу и информисање (број 02-2053/21 од 14. децембра 2021. године)

**19. Предлог закона о измени Закона о привременом уређивању начина наплате таксе за јавни медијски сервис**, који је поднела Влада (број 011-2361/21 од 17. децембра 2021. године)

**20.** **Предлог закона о измени и допунама Закона о јавним медијским сервисима**, који је поднела Влада (број 011-2360/21 од 17. децембра 2021. године).

Председник је, сагласно члану 90. став 1. Пословника Народне скупштине, обавестио да су позвани да седници присуствују: Бранко Ружић, први потпредседник Владе и министар просвете, науке и технолошког развоја, Маја Гојковић, потпредседница Владе и министар културе и информисања, проф. др Зорана Михајловић, потпредседница Владе и министар рударства и енергетике, проф. др Маријана Дукић Мијатовић, проф. др Ивица Радовић и Зоран Касаловић, државни секретари у Министарству просвете, науке и технолошког развоја, Јованка Атанацковић, државна секретарка у Министарству рударства и енергетике, др Саша Лазовић и др Саша Стојановић, вршиоци дужности помоћника министра просвете, науке и технолошког развоја, Данијела Ванушић, Славица Трифуновић и Станко Благојевић, вршиоци дужности помоћника министара културе и информисања, Вукица Килибарда, вршилац дужности секретара Министарства културе и информисања, Јасмина Јовановић, др Милан Пашић и Милош Благојевић, помоћници министра просвете, науке и технолошког развоја, Зоран Илић, вршилац дужности помоћника министара рударства и енергетике, Татјана Ђурђевић Степанић, шеф Одсека за правне послове у Министарству просвете, науке и технолошког развоја, Гордана Предић, посебни саветник министра културе и информисања и Дејан Стојановић, виши саветник у Министарству културе и информисања.

Затим је Народна скупштина прешла на **заједнички начелни и јединствени претрес о предлозима закона из тачкака од 1. до 6, 11. до 13, 19. и 20. дневног реда**.

Председник је, сагласно члану 157. став 2. и члану 170. став 1. Пословника, отворио заједнички начелни и јединствени претрес о:

**- Предлогу закона о иновационој делатности,**

**- Предлогу закона о изменама и допунама Закона о просветној инспекцији,**

**- Предлогу закона о изменама и допунама Закона о основном образовању и васпитању,**

**- Предлогу закона о изменама и допунама Закона о основама система образовања и васпитања,**

**- Предлогу закона о изменама и допунама Закона о предшколском васпитању и образовању,**

**- Предлогу закона о изменама и допунама Закона о средњем образовању и васпитању,**

**- Предлогу закона о културном наслеђу,**

**- Предлогу закона о измени и допуни Закона о електронским медијима,**

**- Предлогу закона о измени Закона о привременом уређивању начина наплате таксе за јавни медијски сервис,**

**- Предлогу закона о измени и допунама Закона о јавним медијским сервисима и**

**- Предлогу закона о потврђивању Споразума између Владе Републике Србије и Европске уније о учешћу Републике Србије у програму Креативна Европа (2021-2027)**.

Уводно излагање о предлозима закона поднели су представници предлагача Бранко Ружић, први потпредседник Владе и министар просвете, науке и технолошког развоја и Маја Гојковић, потпредседница Владе и министар културе и информисања.

 У заједничком начелном и јединственом претресу учествовали су народни посланици: Сандра Божић, известилац Одбора за културу и информисање, (поводом чијег излагања се за реч јавила министар Маја Гојковић), Јелена Жарић Ковачевић, известилац Одбора за уставна питања и законодавство, проф. др Марко Атлагић, известилац Одбор за образовање, науку, технолошки развој и информатичко друштво, Елвира Ковач, известилац Одбора за европске интеграције, проф. др Јахја Фехратовић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Шаип Камбери, председник Посланичке групе УЈЕДИЊЕНА ДОЛИНА - СДА САНЏАКА (затим су се за реч по Пословнику јавили народни посланици: Живота Старчевић - указао на повреду члана 107. Пословника, Милош Терзић - указао на повреду члана 108. Пословника, Маријан Ристичевић - указао на повреду чл. 106. и 107, a у вези са чланом 108. Пословника; потом су се за реч јавили министри Маја Гојковић и Бранко Ружић, након чега је министру Бранку Ружићу реплицирао народни посланик Шаип Камбери, потом је на повреду члана 27. Пословника указао народни посланик Ђорђе Комленски, затим се за реч јавио министар Бранко Ружић), Живота Старчевић, заменик председника Посланичке групе ЈЕДИНСТВЕНА СРБИЈА (ЈС), Самира Ћосовић, представник Посланичке групе Социјалдемократска партија Србије, Стефан Кркобабић, представник Посланичке групе ПУПС - „Три П“, после чега је председавајућа Елвира Ковач, потпредседник Народне скупштине, одредила паузу у трајању од једног часа.

После паузе, седница је настављена у 15 часова и 5 минута.

У наставку начелног и јединственог претреса учествовали су народни посланици: Нандор Киш, представник Посланичке групе САВЕЗ ВОЈВОЂАНСКИХ МАЂАРА, проф. др Жарко Обрадовић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Милош Терзић, представник Посланичке групе „Александар Вучић - за нашу децу“, Самир Тандир, Енис Имамовић (након чега су се за реплику јавили народни посланици Маријан Ристичевић, Милош Терзић и проф. др Јахја Фехратовић, а потом је на повреду чл. 106, 107. и 108. Пословника указао народни посланик проф. др Марко Атлагић), Небојша Бакарец, Наташа Михаиловић-Вацић, Славенко Унковић, др Емеше Ури, Ђорђе Милићевић, Милија Милетић, проф. др Владимир Маринковић и Сања Јефић Бранковић.

Затим је председавајућа, у складу са чланом 98. став 4. Пословника, закључила заједнички начелни и јединствени претрес о предлозима закона из тачака од 1. до 6, 11. до 13, 19. и 20. дневног реда.

Првог дана рада, седница је завршена у 18,00 часова.

**Други дан рада – 22. децембар 2021. године**

Седница је почела у 10 часова и 15 минута.

Седници је председавао др Владимир Орлић, потпредседник Народне скупштине.

Председавајући је, на основу службене евиденције о присутности народних посланика, констатовао да седници присуствују 92 народна посланика, а применом електронског система за гласање утврђено је да је у сали присутно 97 народних посланика и да постоје услови за рад Народне скупштине.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Загорка Алексић, Душан Бајатовић, Аређенд Бајрами, др Драгана Баришић, Ненад Барош, Надије Бећири, Жарко Богатиновић, др Марко Богдановић, Јосип Броз, Јелисавета Вељковић, Соња Влаховић, Никола Војиновић, мр Данијела Вујичић, Младен Грујић, Владимир Ђукановић, Милан Ђурица, Нинослав Ерић, Владан Заграђанин, Енис Имамовић, Крсто Јањушевић, Марија Јевђић, мр Јадранка Јовановић, доц. др Михаило Јокић, Никола Јоловић, Шаип Камбери, Ана Караџић, Драгомир Карић, Горан Ковачевић, Јован Колунџија, Ђорђе Комленски, Маријана Крајновић, Селма Кучевић, Никола Лазић, др Дарко Лакетић, Јанко Лангура, Наташа Љубишић, Софија Максимовић, Владица Маричић, Угљеша Марковић, Верољуб Матић, Рајка Матовић, Јелена Мијатовић, Ненад Митровић, Марко Младеновић, Оливера Недељковић, проф. др Жарко Обрадовић, Јасмина Обрадовић, проф. др Александра Павловић Марковић, Биљана Пантић Пиља, др Балинт Пастор, Горан Пекарски, Мира Петровић, Тамара Пилиповић, Милена Поповић, Марина Рагуш, Катарина Ракић, Момир Стојилковић, хаџи Милорад Стошић, проф. др Горан Тасић, Смиља Тишма, Славенко Унковић, др Емеше Ури, Тома Фила, Србислав Филиповић, Мирсад Хоџић, Ана Чарапић, Александар Чотрић, Ацо Петровић, Љиљана Кузмановић-Вујаковић, Марина Мирковић, Мина Китановић, Никола Кожовић, Даниел Ђивановић, Јелена Стевановић, Момчило Вуксановић и Ратко Николић.

Председавајући је, сагласно члану 90. став 1. Пословника Народне скупштине, обавестио да су позвани да седници присуствују: Бранко Ружић, први потпредседник Владе и министар просвете, науке и технолошког развоја, Синиша Мали, министар финансија, Анђелка Атанасковић, министар привреде, Томислав Момировић, министар грађевинарства, саобраћаја и инфраструктуре, Никола Селаковић, министар спољних послова, Саша Стевановић и Славица Савичић, државни секретари у Министарству финансија, Биљана Вуксановић, државни секретар у Министарству грађевинарства, саобраћаја и инфраструктуре, Соња Талијан, помоћник министра финансија, Душан Вучковић, помоћник министра привреде, Огњен Поповић, вршилац дужности помоћника министра финансија, Милутин Ђуровић и Александар Јовић, вршиоци дужности помоћника министра просвете, науке и технолошког развоја, Вера Вукићевић, вршилац дужности помоћника министра спољних послова, Владимир Марић, директор Завода за интелектуалну својину, Ана Триповић, директор Управе за јавни дуг у Министарству финансија, Оливера Здравковић, начелник Одељења у Министарству финансија, Небојша Вушуровић, начелник Одељења за визну политику у Министарству спољних послова и Александра Драговић Делић, руководилац Групе у Министарству финансија.

Затим је Народна скупштина наставила рад и прешла на **заједнички начелни и јединствени претрес о предлозима закона из тачака од 7. до 10. и 14. до 16. дневног реда**.

Председавајући др Владимир Орлић, потпредседник Народне скупштине је, сагласно члану 157. став 2. и члану 170. став 1. Пословника, отворио заједнички начелни и јединствени претрес o:

**- Предлогу закона о тржишту капитала**,

**- Предлогу закона о изменама и допунама Закона о електронском фактурисању**,

**- Предлогу закона о измени и допуни Закона о утврђивању друге гарантне шеме као мера додатне подршке привреди услед продуженог негативног утицаја пандемије болести COVID-19 изазване вирусом SARS-CoV-2**,

**- Предлогу закона о изменама и допуни Закона о посебним овлашћењима ради ефикасне заштите права интелектуалне својине**,

**- Предлогу закона о потврђивању Оквирног споразума о зајму LD 2079 (2021) између Банке за развој Савета Европе и Републике Србије за Пројектни зајам - Универзитетска инфраструктура**,

**- Предлогу закона о потврђивању Споразума о зајму (Зајам за уговарање страног пројекта о изградњи) за Пројекат изградње државног пута 1.Б реда бр. 27 Лозница - Ваљево - Лазаревац, деоница Иверак - Лајковац (веза са аутопутем Е-763 Београд - Пожега)**, **између кинеске Export-Import банке, као Зајмодавца и Републике Србије коју заступа Влада Републике Србије поступајући преко Mинистарства финансија, као Зајмопримца** и

**- Предлогу закона о потврђивању Споразума између Владе Републике Србије и Владе Краљевине Камбоџе о укидању виза за носиоце дипломатских и службених пасоша**.

Уводно излагање о предлозима закона поднео је представник предлагача Синиша Мали, министар финансија.

У заједничком начелном и јединственом претресу учествовали су народни посланици: Елвира Ковач, известилац Одбора за европске интеграције, др Александра Томић, известилац Одбора за финансије, републички буџет и контролу трошења јавних средстава, Јелена Жарић Ковачевић, известилац Одбора за уставна питања и законодавство, Верољуб Арсић, известилац Одбора за привреду, регионални развој, трговину, туризам и енергетику, Мисала Праменковић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Бранимир Јовановић, председник Посланичке групе Социјалдемократска партија Србије, Војислав Вујић, представник Посланичке групе ЈЕДИНСТВЕНА СРБИЈА (ЈС) (након чијег излагања се за реч јавио министар Синиша Мали), Акош Ујхељи, представник Посланичке групе САВЕЗ ВОЈВОЂАНСКИХ МАЂАРА (поводом чијег излагања се за реч јавио министар Синиша Мали), Снежана Пауновић, заменик председника Посланичке групе СОЦИЈАЛИСТИЧКА ПАРТИЈА СРБИЈЕ (СПС), Вук Мирчетић, представник Посланичке групе „Александар Вучић - за нашу децу“, Самир Тандир, Владан Глишић (потом су међусобне реплике разменили народни посланици Вук Мирчетић и Владан Глишић), Александар Мирковић, Јасмина Каранац, др Нина Павићевић, Милија Милетић (поводом чијег излагања се за реч јавила представник предлагача Анђелка Атанасковић, министар привреде), Зоран Бојанић, Радован Арежина и др Александра Томић (затим је председавајући Радован Тврдишић, потпредседник Народне скупштине, одредио паузу у трајању од једног часа).

Након паузе, седница је настављена у 15 часова и 10 минута.

Председавајући др Владимир Орлић, потпредседник Народне скупштине je, сагласно члану 98. став 4. Пословника, закључио заједнички начелни и јединствени претрес о предлозима закона из тачака од 7. до 10. и 14. до 16. дневног реда.

Затим је Народна скупштина наставила рад и прешла на **заједнички јединствени претрес о предлозима аката из тачака 17. и 18. дневног реда**.

Председавајући др Владимир Орлић, потпредседник Народне скупштине је, сходно чл. 192. став 3. и 157. став 2. Пословника, отворио заједнички јединствени претрес о:

**- Листи кандидата за члана Савета Регулаторног тела за електронске медије** (број 02-1866/21 од 30. новембра 2021. године) и

**- Листи кандидата за члана Савета Регулаторног тела за електронске медије** (број 02-2053/21 од 14. децембра 2021. године).

У заједничком јединственом претресу, учествовали су народни посланици: Сандра Божић, известилац Одбора за културу и информисање, др Амела Лукач Зоранић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Наташа Михаиловић-Вацић, заменик председника Посланичке групе Социјалдемократска партија Србије, Живота Старчевић, заменик председника Посланичке групе ЈЕДИНСТВЕНА СРБИЈА (ЈС), Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Сандра Божић, известилац Одбора за културу и информисање, др Угљеша Мрдић, представник Посланичке групе „Александар Вучић - за нашу децу“, Самир Тандир, Владан Глишић, Маријан Ристичевић, Данијела Вељовић, Снежана Пауновић и Верољуб Арсић, након чега је председник закључио заједнички јединствени претрес о предлозима аката из тачака 17. и 18. дневног реда.

\* \*

\*

Председник је, сагласно члану 90. став 2. Пословника, обавестио да је, на основу члана 101. став 1. Пословника, прекинуо рад Четрнаесте седнице Другог редовног заседања Народне скупштине Републике Србије у 2021. години, ради одржавања Петнаесте седнице Другог редовног заседања Народне скупштине Републике Србије у 2021. години, која је сазвана за 23. децембар 2021. године, са почетком у 10,00 часова и истовремено је, у складу са чланом 101. став 5. Пословника, обавестио да ће о наставку прекинуте седнице народни посланици бити благовремено обавештени.

 \* \*

 \*

Другог дана рада, седница је завршена у 18,00 часова.

**Трећи дан рада – 23. децембар 2021. године**

Седница је почела у 15 часова и 10 минута.

Седници је председавао др Владимир Орлић, потпредседник Народне скупштине.

Председавајући је, сагласно члану 90. став 1. Пословника Народне скупштине, обавестио да су позвани да седници присуствују: Бранко Ружић, први потпредседник Владе и министар просвете, науке и технолошког развоја, Маја Гојковић, потпредседница Владе и министар културе и информисања, Синиша Мали, министар финансија, др Саша Стојановић, вршилац дужности помоћника министра просвете, науке и технолошког развоја, Славица Трифуновић, вршилац дужности помоћника министра културе и информисања, Татјана Ђурђевић Степанић, шеф Одсека за правни послове у Министарству просвете, науке и технолошког развоја и Гордана Предић, посебни саветник министра културе и информисања.

Затим је Народна скупштина наставила рад и прешла на претрес у појединостима о **4. тачки дневног реда - ПРЕДЛОГУ ЗАКОНА О ИЗМЕНАМА И ДОПУНАМА ЗАКОНА О ОСНОВАМА СИСТЕМА ОБРАЗОВАЊА И ВАСПИТАЊА**.

Председавајући др Владимир Орлић, потпредседник Народне скупштине, сагласно члану 157. став 3. Пословника, oтворио је претрес Предлога закона у појединостима.

Саставни део Предлога закона постао је Амандман Одбора за образовање, науку, технолошки развој и информатичко друштво на члан 50.

У претресу о Амандману на члан 50. који је поднео Одбор за образовање, науку, технолошки развој и информатичко друштво, учествовали су народни посланици: проф. др Марко Атлагић, Наташа Јовановић, Лав- Григорије Пајкић и Наташа Михаиловић-Вацић.

Затим је председавајући закључио претрес Предлога закона у појединостима и обавестио народне посланике да ће Народна скупштина у Дану за гласање одлучивати о Предлогу закона.

Затим је Народна скупштина наставила рад и прешла на претрес у појединостима о **6. тачки дневног реда - ПРЕДЛОГУ ЗАКОНА О ИЗМЕНАМА И ДОПУНАМА ЗАКОНА О СРЕДЊЕМ ОБРАЗОВАЊУ И ВАСПИТАЊУ**

Председавајући др Владимир Орлић, потпредседник Народне скупштине, сагласно члану 157. став 3. Пословника, oтворио је претрес Предлога закона у појединостима.

Саставни део Предлога закона постао је Амандман Одбора за образовање, науку, технолошки развој и информатичко друштво на члан 28.

У претресу о Амандману на члан 28, који је поднео Одбор за образовање, науку, технолошки развој и информатичко друштво, учествовали су народни посланици: др Угљеша Мрдић, Виктор Јевтовић и Ненад Филиповић.

Затим је председавајући закључио претрес Предлога закона у појединостима и обавестио да ће Народна скупштина у Дану за гласање одлучивати о Предлогу закона.

Потом је Народна скупштина наставила рад и прешла на претрес у појединостима о **7. тачки дневног реда - ПРЕДЛОГУ ЗАКОНА О ТРЖИШТУ КАПИТАЛА**.

Председавајући др Владимир Орлић, потпредседник Народне скупштине је, сагласно члану 157. став 3. Пословника, oтворио претрес Предлога закона у појединостима.

Саставни део Предлога закона постали су амандмани народног посланика Зорана Томића на чл. 113. и 154.

У претресу о Амандману на члан 113, који је поднео народни посланик Зоран Томић, учествовали су народни посланици: Адам Шукало, Владица Маричић и проф. др Владимир Маринковић.

У претресу о Амандману на члан 154, који је поднео народни посланик Зоран Томић, учествовали су подносилац Амандмана и народни посланик Братимир Васиљевић, након чега је председавајући закључио претрес Предлога закона у појединостима и обавестио народне посланике да ће Народна скупштина у Дану за гласање одлучивати о Предлогу закона.

Затим је Народна скупштина прешла на претрес у појединостима о **12. тачки дневног реда - ПРЕДЛОГУ ЗАКОНА О ИЗМЕНИ И ДОПУНИ ЗАКОНА О ЕЛЕКТРОНСКИМ МЕДИЈИМА.**

Председавајући др Владимир Орлић, потпредседник Народне скупштине је, сагласно члану 157. став 3. Пословника, oтворио претрес Предлога закона у појединостима.

У претресу о Амандману на члан 1, који су заједно поднели народни посланици Маријан Ристичевић и Ђорђе Комленски, учествовали су народни посланици: Маријан Ристичевић, Александар Марковић, Милија Милетић и Борисав Ковачевић.

Затим је председавајући закључио претрес Предлога закона у појединостима и обавестио да ће Народна скупштина у Дану за гласање одлучивати о Предлогу закона у начелу, о поднетом Амандману и о Предлогу закона у целини.

Председавајући је, сагласно члану 87. став 5. Пословника, одредио четвртак, 23. децембар 2021. године, са почетком у 18,00 часова, као Дан за гласање о тачкама дневног реда Четрнаесте седнице Другог редовног заседања Народне скупштине Републике Србије у 2021. години.

Применом електронског система за гласање утврђено је да је у сали присутно 169 народних посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**1. тачка дневног реда – ПРЕДЛОГ ЗАКОНА О ИНОВАЦИОНОЈ ДЕЛАТНОСТИ**

Пошто је Народна скупштина обавила претрес Предлога закона у начелу, а с обзиром на то да на Предлог закона нису поднети амандмани, Народна скупштина је, сагласно члану 160. став 3. Пословника, одлучивала само о Предлогу закона у целини.

Народна скупштина је, једногласно (од 172 присутна народна посланика, 172 су гласала за), усвојила Предлог закона о иновационој делатности, у целини.

**2. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ПРОСВЕТНОЈ ИНСПЕКЦИЈИ**

Пошто је Народна скупштина обавила претрес Предлога закона у начелу, а с обзиром на то да на Предлог закона нису поднети амандмани, Народна скупштина је, сагласно члану 160. став 3. Пословника, одлучивала само о Предлогу закона у целини.

Народна скупштина је, једногласно (од 172 присутна народна посланика, 172 су гласала за), усвојила Предлог закона о изменама и допунама Закона о просветној инспекцији, у целини.

**3. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ОСНОВНОМ ОБРАЗОВАЊУ И ВАСПИТАЊУ**

Пошто је Народна скупштина обавила претрес Предлога закона у начелу, а с обзиром на то да на Предлог закона нису поднети амандмани, Народна скупштина је, сагласно члану 160. став 3. Пословника, одлучивала само о Предлогу закона у целини.

Народна скупштина је, већином гласова (од 172 присутна народна посланика, 171 је гласао за, а један није гласао), усвојила Предлог закона о изменама и допунама Закона о основном образовању и васпитању, у целини.

**4. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ОСНОВАМА СИСТЕМА ОБРАЗОВАЊА И ВАСПИТАЊА**

Народна скупштина је, једногласно (од 172 присутна народна посланика, 172 су гласала за), прихватила Предлог закона, у начелу.

Народна скупштина није прихватила Амандман на члан 9. који су заједно поднели народни посланици Шаип Камбери, Енис Имамовић, Селма Кучевић, Надије Бећири, Мирсад Хоџић и Арђенд Бајрами (од 172 присутна народна посланика, четири су гласала за, четири против, а 164 нису гласала).

Народна скупштина је, једногласно (од 172 присутна народна посланика, 172 су гласала за), усвојила Предлог закона о изменама и допунама Закона о основама система образовања и васпитања, у целини.

**5. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ПРЕДШКОЛСКОМ ВАСПИТАЊУ И ОБРАЗОВАЊУ**

Пошто је Народна скупштина обавила претрес Предлога закона у начелу, а с обзиром на то да на Предлог закона нису поднети амандмани, Народна скупштина је, сагласно члану 160. став 3. Пословника, одлучивала само о Предлогу закона у целини.

Народна скупштина је, већином гласова (од 172 присутна народна посланика, 171 је гласао за, а један није гласао), усвојила Предлог закона о изменама и допунама Закона о предшколском васпитању и образовању, у целини.

**6. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О СРЕДЊЕМ ОБРАЗОВАЊУ И ВАСПИТАЊУ**

Пошто је Народна скупштина обавила претрес Предлога закона у начелу и у појединостима, а с обзиром на то да је поднети Амандман постао саставни део Предлога закона, Народна скупштина је, сагласно члану 160. став 3. Пословника, одлучивала само о Предлогу закона у целини.

Народна скупштина је, једногласно (од 172 присутна народна посланика, 172 су гласала за), усвојила Предлог закона о изменама и допунама Закона о средњем образовању и васпитању, у целини.

**7. тачка дневног реда – ПРЕДЛОГ ЗАКОНА О ТРЖИШТУ КАПИТАЛА**

Пошто је Народна скупштина обавила претрес Предлога закона у начелу и у појединостима, а с обзиром на то да су поднети амандмани постали саставни део Предлога закона, Народна скупштина је, сагласно члану 160. став 3. Пословника, одлучивала само о Предлогу закона у целини.

Народна скупштина је, једногласно (од 172 присутна народна посланика, 172 су гласала за), усвојила Предлог закона о тржишту капитала, у целини.

**8. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ЕЛЕКТРОНСКОМ ФАКТУРИСАЊУ**

Народна скупштина је, већином гласова (од 172 присутна народна посланика, 171 је гласао за, а један није гласао), прихватила Предлог закона, у начелу.

Народна скупштина је посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања (од 172 присутна народна посланика, 172 су гласала за).

Народна скупштина је, једногласно (од 172 присутна народна посланика, 172 су гласала за), усвојила Предлог закона о изменама и допунама Закона о електронском фактурисању, у целини.

**9. тачка дневног реда – ПРЕДЛОГ ЗАКОНА О ИЗМЕНИ И ДОПУНИ ЗАКОНА О УТВРЂИВАЊУ ДРУГЕ ГАРАНТНЕ ШЕМЕ КАО МЕРА ДОДАТНЕ ПОДРШКЕ ПРИВРЕДИ УСЛЕД ПРОДУЖЕНОГ НЕГАТИВНОГ УТИЦАЈА ПАНДЕМИЈЕ БОЛЕСТИ COVID-19 ИЗАЗВАНЕ ВИРУСОМ SARS-COV-2**

Пошто је Народна скупштина обавила претрес Предлога закона у начелу, а с обзиром на то да на Предлог закона нису поднети амандмани, Народна скупштина је, сагласно члану 160. став 3. Пословника, одлучивала само о Предлогу закона у целини.

Народна скупштина је, једногласно (од 172 присутна народна посланика, 172 су гласала за), усвојила Предлог закона о измени и допуни Закона о утврђивању друге гарантне шеме као мера додатне подршке привреди услед продуженог негативног утицаја пандемије болести COVID-19 изазване вирусом SARS-CoV-2, у целини.

**10. тачка дневног реда – ПРЕДЛОГ ЗАКОНА О ИЗМЕНАМА И ДОПУНИ ЗАКОНА О ПОСЕБНИМ ОВЛАШЋЕЊИМА РАДИ ЕФИКАСНЕ ЗАШТИТЕ ПРАВА ИНТЕЛЕКТУАЛНЕ СВОЈИНЕ**

Пошто је Народна скупштина обавила претрес Предлога закона у начелу, а с обзиром на то да на Предлог закона нису поднети амандмани, Народна скупштина је, сагласно члану 160. став 3. Пословника, одлучивала само о Предлогу закона у целини.

Народна скупштина је, већином гласова (од 172 присутна народна посланика, 171 је гласао за, а један је био против) усвојила Предлог закона о изменама и допуни Закона о посебним овлашћењима ради ефикасне заштите права интелектуалне својине, у целини.

**11. тачка дневног реда – ПРЕДЛОГ ЗАКОНА О КУЛТУРНОМ НАСЛЕЂУ**

Пошто је Народна скупштина обавила претрес Предлога закона у начелу, а с обзиром на то да на Предлог закона нису поднети амандмани, Народна скупштина је, сагласно члану 160. став 3. Пословника, одлучивала само о Предлогу закона у целини.

Народна скупштина је, већином гласова (од 172 присутна народна посланика, 171 је гласао за, а један није гласао) усвојила Предлог закона о културном наслеђу, у целини.

**12. тачка дневног реда – ПРЕДЛОГ ЗАКОНА О ИЗМЕНИ И ДОПУНИ ЗАКОНА О ЕЛЕКТРОНСКИМ МЕДИЈИМА**

Народна скупштина је, већином гласова (од 172 присутна народна посланика, 171 је гласао за, а један није гласао), прихватила Предлог закона, у начелу.

Народна скупштина није прихватила Амандман на члан 1, који су заједно поднели народни посланици Маријан Ристичевић и Ђорђе Комленски (од 172 присутна народна посланика, девет је гласало за, један против, један се уздржао, а 161 није гласао).

Народна скупштина је, већином гласова (од 172 присутна народна посланика, 169 је гласало за, један се уздржао, а два нису гласала), усвојила Предлог закона о измени и допуни Закона о електронским медијима, у целини.

**13. тачка дневног реда – ПРЕДЛОГ ЗАКОНА О ПОТВРЂИВАЊУ СПОРАЗУМА ИЗМЕЂУ ВЛАДЕ РЕПУБЛИКЕ СРБИЈЕ И ЕВРОПСКЕ УНИЈЕ О УЧЕШЋУ РЕПУБЛИКЕ СРБИЈЕ У ПРОГРАМУ КРЕАТИВНА ЕВРОПА (2021-2027)**

Народна скупштина је, већином гласова свих народних посланика (од 172 присутна народна посланика, 170 је гласало за, а два нису гласала), прихватила Предлог закона, у начелу.

Народна скупштина је, већином гласова свих народних посланика (од 172 присутна народна посланика, 170 је гласало за, а два нису гласала), посебно одлучила да постоји општи интерес за повратно дејство одредбе члана 6. тачка 2. Предлога закона.

Народна скупштина је посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања (од 173 присутна народна посланика, 173 су гласала за).

Народна скупштина је, већином гласова свих народних посланика (од 173 присутна народна посланика, 173 су гласала за), усвојила Предлог закона о потврђивању Споразума између Владе Републике Србије и Европске уније о учешћу Републике Србије у програму Креативна Европа (2021-2027), у целини.

**14. тачка дневног реда – ПРЕДЛОГ ЗАКОНА О ПОТВРЂИВАЊУ ОКВИРНОГ СПОРАЗУМА О ЗАЈМУ LD 2079 (2021) ИЗМЕЂУ БАНКЕ ЗА РАЗВОЈ САВЕТА ЕВРОПЕ И РЕПУБЛИКЕ СРБИЈЕ ЗА ПРОЈЕКТНИ ЗАЈАМ - УНИВЕРЗИТЕТСКА ИНФРАСТРУКТУРА**

Народна скупштина је, већином гласова свих народних посланика (од 173 присутна народна посланика, 172 су гласала за, а један није гласао) усвојила Предлог закона о потврђивању Оквирног споразума о зајму LD 2079 (2021) између Банке за развој Савета Европе и Републике Србије за Пројектни зајам - Универзитетска инфраструктура, у целини.

**15. тачка дневног реда – ПРЕДЛОГ ЗАКОНА О ПОТВРЂИВАЊУ СПОРАЗУМА О ЗАЈМУ (ЗАЈАМ ЗА УГОВАРАЊЕ СТРАНОГ ПРОЈЕКТА О ИЗГРАДЊИ) ЗА ПРОЈЕКАТ ИЗГРАДЊЕ ДРЖАВНОГ ПУТА 1.Б РЕДА БР. 27 ЛОЗНИЦА - ВАЉЕВО - ЛАЗАРЕВАЦ, ДЕОНИЦА ИВЕРАК - ЛАЈКОВАЦ (ВЕЗА СА АУТОПУТЕМ Е-763 БЕОГРАД - ПОЖЕГА), ИЗМЕЂУ КИНЕСКЕ EXPORT-IMPORT БАНКЕ, КАО ЗАЈМОДАВЦА И РЕПУБЛИКЕ СРБИЈЕ КОЈУ ЗАСТУПА ВЛАДА РЕПУБЛИКЕ СРБИЈЕ ПОСТУПАЈУЋИ ПРЕКО MИНИСТАРСТВА ФИНАНСИЈА, КАО ЗАЈМОПРИМЦА**

Народна скупштина је, већином гласова свих народних посланика (од 172 присутна народна посланика, 172 су гласала за), прихватила Предлог закона, у начелу.

Народна скупштина је посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања (од 172 присутна народна посланика, 172 су гласала за).

Народна скупштина је, већином гласова свих народних посланика (од 172 присутна народна посланика, 171 је гласао за, а један није гласао), усвојила Предлог закона о потврђивању Споразума о зајму (Зајам за уговарање страног пројекта о изградњи) за Пројекат изградње државног пута 1.Б реда бр. 27 Лозница - Ваљево - Лазаревац, деоница Иверак - Лајковац (веза са аутопутем Е-763 Београд - Пожега), између кинеске Export-Import банке, као Зајмодавца и Републике Србије коју заступа Влада Републике Србије поступајући преко Mинистарства финансија, као Зајмопримца, у целини.

**16. тачка дневног реда – ПРЕДЛОГ ЗАКОНА О ПОТВРЂИВАЊУ СПОРАЗУМА ИЗМЕЂУ ВЛАДЕ РЕПУБЛИКЕ СРБИЈЕ И ВЛАДЕ КРАЉЕВИНЕ КАМБОЏЕ О УКИДАЊУ ВИЗА ЗА НОСИОЦЕ ДИПЛОМАТСКИХ И СЛУЖБЕНИХ ПАСОША**

Народна скупштина је, већином гласова свих народних посланика (од 173 присутна народна посланика, 171 је гласао за, а два нису гласала), усвојила Предлог закона о потврђивању Споразума између Владе Републике Србије и Владе Краљевине Камбоџе о укидању виза за носиоце дипломатских и службених пасоша, у целини.

**17. тачка дневног реда –** **ЛИСТА КАНДИДАТА ЗА ЧЛАНА САВЕТА РЕГУЛАТОРНОГ ТЕЛА ЗА ЕЛЕКТРОНСКЕ МЕДИЈЕ (БРОЈ 02-1866/21 ОД 30. НОВЕМБРА 2021. ГОДИНЕ)**

Народна скупштина је, већином гласова од укупног броја народних посланика, изабрала Радоја Кујовића за члана Савета Регулаторног тела за електронске медије, на предлог удружења чији су циљеви остваривање слободе изражавања и заштита деце (од 173 присутна народна посланика, 172 су гласала за, а један није гласао).

Народна скупштина није изабрала Зорана Миросављевића за члана Савета Регулаторног тела за електронске медије, на предлог удружења чији су циљеви остваривање слободе изражавања и заштита деце (од 173 присутна народна посланика, један је гласао за, а 172 нису гласала).

**18. тачка дневног реда –** **ЛИСТА КАНДИДАТА ЗА ЧЛАНА САВЕТА РЕГУЛАТОРНОГ ТЕЛА ЗА ЕЛЕКТРОНСКЕ МЕДИЈЕ (БРОЈ 02-2053/21 ОД 14. ДЕЦЕМБРА 2021. ГОДИНЕ)**

Народна скупштина је, већином гласова од укупног броја народних посланика, изабрала др Немању Тасића за члана Савета Регулаторног тела за електронске медије, на предлог универзитета акредитованих у Републици Србији, (од 174 присутна народна посланика, 172 су гласала за, а два нису гласала).

Народна скупштина није изабрала проф. др Весну Балтезаревић за члана Савета Регулаторног тела за електронске медије, на предлог универзитета акредитованих у Републици Србији (од 173 присутна народна посланика, један је гласао за, један се уздржао, а 171 није гласао).

Затим је председник Народне скупштине, у име народних посланика и у своје име, честитао члановима Савета Регулаторног тела за електронске медије на избору и пожелео им пуно успеха у раду.

**19. тачка дневног реда – ПРЕДЛОГ ЗАКОНА О ИЗМЕНИ ЗАКОНА О ПРИВРЕМЕНОМ УРЕЂИВАЊУ НАЧИНА НАПЛАТЕ ТАКСЕ ЗА ЈАВНИ МЕДИЈСКИ СЕРВИС**

Народна скупштина је, већином гласова (од 174 присутна народна посланика, 172 су гласала за, а два нису гласала), прихватила Предлог закона, у начелу.

Народна скупштина је посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања (од 174 присутна народна посланика, 171 је гласао за, а три нису гласала).

Народна скупштина је, већином гласова (од 174 присутна народна посланика, 172 су гласала за, а два нису гласала), усвојила Предлог закона о измени Закона о привременом уређивању начина наплате таксе за јавни медијски сервис, у целини.

**20. тачка дневног реда – ПРЕДЛОГ ЗАКОНА О ИЗМЕНИ И ДОПУНАМА ЗАКОНА О ЈАВНИМ МЕДИЈСКИМ СЕРВИСИМА**

Народна скупштина је, већином гласова (од 174 присутна народна посланика, 173 су гласала за, а један није гласао), прихватила Предлог закона, у начелу.

Народна скупштина је посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања (од 174 присутна народна посланика, 173 су гласала за, а један није гласао).

Народна скупштина је, већином гласова (од 174 присутна народна посланика, 173 су гласала за, а један није гласао), усвојила Предлог закона о измени и допунама Закона о јавним медијским сервисима, у целини.

Пошто је Народна скупштина обавила разматрање и одлучивање о свим тачкама дневног реда седнице, председник Народне скупштине је, сагласно члану 102. Пословника, закључио Четрнаесту седницу Другог редовног заседања Народне скупштине Републике Србије у 2021. години.

Седница је закључена у 18 часова и 35 минута.

ГЕНЕРАЛНИ СЕКРЕТАР ПРЕДСЕДНИК

 Вељко Одаловић Ивица Дачић